
Referat

Privind numirea membrilor Consiliului de administraţie la

Teatrul German de Stat 

Ca urmare a preluării de către Consiliul Local Timişoara a Teatrului German de Stat prin HCL nr. 4/ 27.01.2004 şi a HCL nr. 24/ 20.07.2004 prin care a fost aprobat Regulamentul de organizare şi funcţionare propunem spre aprobare componenţa Consiliului de administraţie. 
În conformitate cu Regulamentul de organizare şi funcţionare art.7 alin.(2) Consiliul de Administraţie este format din cinci membrii, dintre care directorul instituţiei, 2 consilieri locali, 2 personalităţi din viaţa culturală locală. 

Comisia pentru Cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara, în şedinţa din data de 14.09.2004, a nominalizat pentru a face parte din Consiliul de Administraţie al Teatrului German de Stat 2 consilieri din cadrul Comisiei: d-na. Rodica Puşcaş şi dl. Aurel Jecu Avram.

Conducerea Teatrului a propus 2 personalităţi culturale locale: prof.dr. Cornel Ungureanu şi Benjamin Neurohr. În şedinţa din 21.09.2004, Comisia pentru Cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara a aprobat aceste propuneri.

Având în vedere toate cele mai sus menţionate propunem numirea Consiliului de administraţie la Teatrul German de Stat în următoarea componenţă:

- Ida Gaza 

- Florica Puşcaş 

- Aurel Jecu Avram 

- Cornel Ungureanu 

- Benjamin Neurohr

Şef birou
	Lavinia Popescu,

Inspector

Mirela Lasuschevici

